ÜMUMDÜNYA ƏDALƏT EVİ

1 yanvar 2022

Bütün Milli Ruhani Məhfillərə

Sevgili dostlar,

2021-ci ilin Rizvanında tamamlanan iyirmi beş illik dövr ərzində xidmət üçün dostların qabiliyyətlərinin yüksəldilməsində onlara kömək etmək üçün təlim institutlarının səyləri tərəqqinin mərkəzində dayanmışdır. Son silsilə qlobal Planların əvvəlində, böyük sayda inananların təlimi üçün metodların tərtib olunmasına sistematik diqqət verməyə çağıranda institutlar özlərinin materiallarını yaratmaq yaxud artıq əldə olanlardan seçmək vəzifəsi ilə qarşılaşdılar. Ümumən, institutlar yeni material hazırlamağın meydanoxuycu bir məsələ olduğunu gördülər; lakin Ruhi İnstitutunun hazırladığı kursları qəbul edən institutlar tez tərəqqi edə bildilər. Ona görə də bizim sizə 28 dekabr 2005-ci il müraciətimizdə bəyan edildiyi kimi, biz qərara almışıq ki, Ruhi İnstitutunun effektivliyini sübut etmiş kitabları hər yerdə ən azı silsilə Planların qalan müddəti ərzində də institutların əsas kurslar ardıcıllığını təşkil etsin. Bu kursların geniş şəkildə istifadəsi, habelə uşaqların və yeniyetmələrin ruhani təlim-tərbiyəsi üçün dərslər və dərsliklər yer kürəsi boyunca institut prosesinin irəlilədilməsini sürətləndirdi. İndi bəhai dünyası yeni silsilə qlobal Planlara daxil olarkən, biz təlim institutu materialları məsələsinə yenidən baxmışıq və nəticələri sizinlə bölüşmək istəyirik.

Xidmət üçün Ruhi İnstitutunun kurslarında ünvanlanan bilik və bəsirətlər, ruhani keyfiyyət və münasibətlər, bacarıq və qabiliyyətlər Bəhai icmalarının səyləri üçün vacib olaraq qalmaqdadır. Ona görə də bu materiallar bu yeni silsilə qlobal Planlar ərzində də bütün təlim institutlarının təlim-tərbiyə səylərinin başlıca elementi olmaqda davam edəcəkdir. Biz bilirik ki, Ruhi İnstitutu Doqquzillik Planda uşaq dəsrlərində, yeniyetmə qruplarında, dərnəklərdə istifadə üçün müəyyən etdiyi bütün materialların hazırlanmasını və zəruri olduğu təqdirdə təcrübə işığında nəşr edilmiş versiyalara yenidən baxmağı başa çatdıracaqdır. Lakin artıq müəyyən edilənlərin xaricində, dünya üzrə istifadə olunacaq yeni materialların yaradılması gözlənilmir.

30 dekabr 2021 tarixli Müşavirlərin Qitə Heyətlərinin konfransına müraciətimizdə biz xüsusi qeyd etdik ki, dostların müxtəlif sosial və mədəni kontekstlərdə işləyərək icma quruculuğu prosesinin aspektləri haqqında zəngin bilik və bəsirət toplusu yaratmalarını müşahidə etməkdən biz necə məmnun olmuşuq. Sıravi səviyyədə səylərdən təbii olaraq meydana çıxan böyüməyə aid ehtiyacların müəyyən edilməsində də dostlar getdikcə daha səriştəli olurlar. Bu irəliləyişlərin təlim-tərbiyə materiallarının hazırlanması və cilalanması üçün sistemlər cəhətdən də nəticələri vardır. Biz beləliklə, əlverişli zamanın yetişdiyi qənaətinə gəlmişik ki, təlim-tərbiyə, xüsusilə, tamamlayıcı materiallar və budaq kurslarla bağlı materiallar hazırlamaq qabiliyyətinin genişləndirilməsinə daha çox diqqət verilsin.

Biz sizə 12 dekabr 2011 tarixli müraciətimizdə uşaqların və yeniyetmələrin təlim-tərbiyəsi ilə bağlı material məsələsinə baxanda göstərdik ki, bu proqramların hər birinin mərkəzində olan materialların xaricində müəllimlər və animatorlar çox vaxt klaster səviyyəsində institut koordinatoru ilə məşvərət edərək təlim-tərbiyə prosesini gücləndirmək üçün əlavə elementlərin lazım olub-olmadığını müəyyən edə bilərlər. Dünyanın çox hissələrində böyük sayda uşaqlara və yeniyetmələrə ruhani təlim-tərbiyə verməklə bağlı təsirli irəliləyişlər şübhəsiz ki, müəllimlərin və animatorların dərslərin və dərsliklərin öyrənilməsini öz spesifik vəziyyətlərin əsaslanaraq müvafiq elementlərlə hikmətli şəkildə tamamlamaq üçün artan qabiliyyəti istifadə etmişdir. Bu cəhətdən incəsənət fəaliyyətləri və xidmət layihələri diqqətəlayiq elementlərdir. Bununla belə, ölkə və ya region boyunca konkret bir mövzunun öyrənilməsinə əlavə tamamlama ehtiyacı duyulduqda əlavə materialları bəzi institutların özləri yaratmışlar yaxud qəbul etmişlər və onların geniş surətədə yayılmasını təşkil etmişlər. Bu əlavə materiallar, əksər hallarda, mahnı və ya hekayə kimi sadə elementlər olmuşdur. Əsas kurslar ardıcıllığı ilə bağlı da buna bənzər təcrübə açılır, hərçənd bu cəhətdən bəzi institutların daxil etdikləri və spesifik mövzular üzrə Bəhai yazılarından məcmuələri və müvafiq təcrübənin keys araşdırmalarını ehtiva edən əlavə materiallar daha kompleks xarakterli olur.

Sayı artan klasterlərdə canlı ruhani təlim-tərbiyə prosesinin çiçəklənməsi institutlardan əlavə elementlərin münasib surətdə daxil edilməsinə nəzarət üçün yaxşı inkişaf etmiş qabiliyyət tələb edəcəkdir. İnstitutlar bunda təlim-tərbiyə prosesinin bütövlüyünü saxlamağa nə qədər qayğı göstərirlərsə, onun gücləndirilməsinin qayğısına da o qədər qalmalıdırlar. Beləliklə onlar bizim 12 dekabr 2011 tarixli müraciətimizdə izhar edilən müxtəlif ehtiyatkarlıqları yadda saxlamalıdırlar. Əlbəttə, onlar dostları sadəcə həcmi ilə əsas materialların effektiv keçirilməsindən bilmədən yayındıra biləcək müxtəlif əlavə materiallarla yükləməyin də qarşısını alırlar.

Budaq kurslarla bağlı, onların necə meydana çıxmalı olması icma quruculuğu prosesinin intensivliklə irəli getdiyi ölkə və regionlardakı dinamika kontekstində başa düşülməlidir. Nə qədər çox dost özünü institut kurslarının öyrənilməsinin meydana çıxardığı müxtəlif fəaliyyətləri irəlilətməyə həsr edirlər, bu fəaliyyətlərin hər biri ilə bağlı fərqli öyrənmə sahələri əhalinin həyatında davamlı olaraq forma alır. Kollektiv ibadət, dərinləşmə, təbliğlə bağlı bəzi bu öyrənmə sahələri Ərazi Təbliğ Komitəsi tərəfindən dəstəklənir, bu zaman digərləri uşaqların, yeniyetmələrin, gənclərin və yetişkinlərin ruhani tlim-tərbiyəsinə aid olanlar təlim institutları tərəfindən bəslənilir. Digər agentliklər tərəfindən dəstəklənən əlavə öyrənmə sahələri də institutun kurslar ardıcıllığında getdikcə daha çox insanlar yuxarı kursları keçdikcə özünə yer alır. Bu sahələrin hər birində səylər sayı artan dostlar tərəfindən saxlandıqca, konkret sosial və mədəni ortamda qoyulan sistematik səylərdən qaynaqlanmaqla fərqli olan yeni bəsirətlər üzə çıxır. İcma quruculuğu prosesinin hər hansı bir aspektini irəlilətmək üçün mühüm olan digər konsepsiyalar, yanaşmalar, bacarıqlar və münasibətlər barədə yüksələn anlayış vardır. Bunlar qazanılmaqda olan təcrübə üzərində məşvərət etmək və düşünmək üçün keçirilən dövri yığıncaqlardakı söhbətlərin məqsədinə çevrilir. Bu ehtiyaclara cavab vermək üçün fərdlərin yaxud təsisat və agentliklərin təşəbbüslərindən əlavə, institut yuxarıda təsvir olunduğu kimi, əlavə materialın istifadəsini yaymaq qərarına gələ bilər. Zaman keçdikcə, öyrənilənlər Əmrin təsisat və agentlikləri tərəfindən müxtəlif sənədlərdə, narrativlərdə, keys araşdırmalarında qeydə alınır ki, ümumilikdə onlar açılmaqda olan təcrübənin bir qeydə alınmasını təşkil edir. Müəyyən ölçüdə bilik toplandıqda, budaq kursu yaratmaqla onu daha da sistemləşdirmək mümkün olur.

Biz əvvəllər əsas kursu ağacın gövdəsinə bənzətmişdik ki, ondan çıxan digər kursları dəstəkləyir və hər bir budaq spesifik bir hərəkət sahəsinə ünvanlanır. Belə budaq kursların hazırlanması hərəkət və düşünmə-təhlillə səciyyələnən bir model vasitəsilə zaman keçdikcə labüd olaraq ortalığa çıxır və bu modeldə sahədəki konseptuallaşdırma və fəaliyyət bir-birinə bağlı şəkildə gedir. Bu vəzifəni üzərinə götürən təlim instituları üçün bir neçə şərt vardır. Onlar institutun əsas ardıcıllığının məzmununu, tətbiq olunan pedaqoji prinsipləri dərindən başa düşməli və fəaliyyətlər irəli getdikcə sıravi səviyyədə meydana çıxan təcrübəni aydın təhlil etməli, icma quruculuğu prosesinin spesifik aspektlərinin inkişafı ilə sıx məşğul olan dostların komandası ilə əməkdaşlıq etməli, öyrənmə halətində işləməli və materialların hazırlanması üçün bacarıqları olan fərdləri öz işlərinə cəlb etməlidirlər. Yaradıldıqdan sonra budaq kurs müvafiq fəaliyəti irəlilədən dostlara öz qabiliyyətlərini daha da möhkəmləndirməkdə kömək edər və onunla bağlı öyrənmə prosesini əhalinin həyatına daxil etməyə töhfə verərdi. Bu kurs həmçinin, toplanan biliyin anbarı və onun yayılması vasitəsi olardı.

Bu xarakterdə olan materialların yaradılması kompleks bir çalışmadır və əlbəttə, hədəf bu deyil ki, hər bir təlim institutu özünün budaq kursunu işləyib hazırlasın. Təlim institutları Milli Ruhani Məhfil və Müşavirlərlə məşvərət edərək bu cür əlavə təlim-tərbiyə materiallarının yaradılmasının və ya qəbul edilməsinin zamanını müəyyən edəcəklər. Bir çox institutlar sadəcə digər instituların yaradıqları və effektivliyi sübut olunmuş budaq kurslar arasından öz ehtiyaclarına uyğun olanı seçəcəklər. Budaq kursların dışında, gözlənilir ki, institutlar gələcəkdə digər tip kurslar işləyib hazırlayacaq yaxud qəbul edəcəklər və onlar da hansısa bir yolla əsas ardıcıllığa daxil edilə və ya ayrıca keçirilə bilər. Bu, təbii olaraq, institutlar tərəfindən hətta daha böyük qabiliyyət əldə etməyi tələb edəcəkdir. Lakin onların səylərinin dərin nəticələrinə baxmayaraq, institutlardan Bəhai icmasının bütün təlim-tərbiyə ehtiyaclarını ödəməsi gözlənilmir. Çeşidli əhali arasında geniş miqyaslı böyümə digər təxirəsalınmaz tələbləri ödəmək üçün yeni təlim-tərbiyə çalışmalarına gətirib çıxaracaqdır.

Biz əminik ki, dostlar Əmrin cəmiyyətqurucu gücünü azad etmək üçün bütün regionlarda işlədikcə qarşıdakı illər böyük saylara ruhani təlim-tərbiyə vermək və bilik yaratmaq, onu tətbiq etmək və yaymaq üçün təlim institutlarının qabiliyətinin əhəmiyyətli dərəcədə daha da genişlənməsinə şahid olacaqdır. İnsan resursu inkişafı prosesinə nəzarət etmək səlahiyyətinin tərkib hissəsi kimi, biz Beynəlxalq Təbliğ Mərkəzindən xahiş etmişik ki, təlim-tərbiyə materiallarının hazırlanması qabiliyyətinin yüksəldilməsini sıx izləsin. O, institutları dəstəkləmək və öyrənilənlərin lazımi şəkildə yayılmasını təmin etmək üçün mexanizmlər quracaqdır.

Biz Müqəddəs Məqamlarda Camali-Mübarəkdən diləyəcəyik ki, təlim institutlarının, Əmrin bu vacib agentliklərinin işi daim Onun xeyir-bərəkətini və təyidlərini alsın.

[İmzalanmışdır: Ümumdünya Ədalət Evi]